Kanet 'peus gant meur a strollad, kanaouennoù bet dastumet pe kanaouennoù savet ganeoc'h ?  Gant Louise Ebrel am eus kanet abaoe ar penn-kentañ, ouzhpenn dek vloaz zo bremañ.  Gant Christian Rivoalen e kanan ivez a-wechoù. Kan hengounel, da zansal pe da selaou a teu ganeomp. N'em boa ket  labouret kement-se gant sonerien a-raok kregiñ gant ar strollad Oktopus Kafe. Evit poent on bet maget kalz gant sonioù kozh ha stag eus daou derouer : Kerne uhel ha Kerne Izel, hag ar Vro Vigoudenn en un doare resisoc'h. Muioc'h mui e sav ennon C'HOANT DA GROUIN traoù nevez, ha kentoc'h da skrivañ pojoù. Plijet on da selaou ar pezh a vez savet gant Marthe Vassalo pe Christian Duro pe c'hoazh gant ijin Nolwenn Korbel.  An dud-se a vroudo ac'hanon ma vez da ober un dra bennak un deiz bennak med eviton N'EO  KET ERRU AZO AR FROUEZH…  Un taolig esae am eus graet mes war dachenn ar muzik : savet am eus un ton evit kanañ barzhoneg Per-Jakez Helias «Marh ar Bed».